নিউয়ে ফুটবল অ্যাসোসিয়েশন
নিউয়ে ফুটবল অ্যাসোসিয়েশন (ইংরেজি: Niue Island Soccer Association; এছাড়াও সংক্ষেপে এনআইএসএ নামে পরিচিত) হচ্ছে নিউয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ৪৬ বছর পর ২০০৬ সালে সংস্থাটি তাদের আঞ্চলিক সংস্থা ওএফসির সহযোগী সদস্যপদ লাভ করে। এই সংস্থার সদর দপ্তর নিউয়ে অবস্থিত। এই সংস্থাটি নিউয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নিউয়ে ফুটবল টুর্নামেন্টের মতো প্রতিযোগিতার সকল কার্যক্রম পরিচালনা করে।